**Ce este proiectul T.A.T.I.?**

Proiectul T.A.T.I. este un parteneriat European GRUNDTVIG între organizaţii din ITALIA, ROMÂNIA şi TURCIA care colaborează:

1. pentru a căuta principiile care definesc dezvoltarea normală a copilului, **inclusiv** a aceluia aflat în situaţii dificile.
2. pentru a căuta strategii de formare care pot stimula parinţii, bunicii şi educatorii să devină sensibili la nevoile de creştere ale celor mici.
3. pentru a căuta cele mai bune practici de a-i învăţa pe adulţi cum să-i îngrijească şi să-i educe pe copiii pe care îi au în grijă.

T.A.T.I. este un proiect european pentru sănătatea mintală a copiilor prin intermediul acţiunii adulţilor care îi îngrijesc şi care devin, cu ajutorul bunelor practici de formare, sensibili la nevoile naturale de creştere ale acestora.

 Partenerii proiectului:

GRUF, Grup de Cercetare la Nivel Universitar Florenta coordonator (IT)

Departament Politici Sociale – Servicii Sociale Primaria Florenta (IT)

Asociaţia Internaţională B.E.L.L. (RO)

Asociaţia Profamilia Vâlcea (RO)

Ozel Gul Bahcesi Rehberlik (TR)

Parteneri locali, în judeţul Vâlcea:

Colegiul Naţional de Informatică „*Matei Basarab*” Rm. Vâlcea

Casa Corpului Didactic Vâlcea

Centrul Judeţean de Resurse și Asistenţă Educaţională Vâlcea

Liceul „*Antim Ivireanu*” Rm. Vâlcea

Liceul Tehnologic *”Oltchim”* Rm. Vâlcea

Liceul Tehnologic „*Căpitan N. Pleșoianu”*

Grădiniţa*”Nord 1”*, Rm. Vâlcea

Grădiniţa „*Nicolae Bălcescu*” Rm. Vâlcea

**Parteneriatul TATI - Training per Adulti Trainer per l'Infanzia -, în primul an de implementare, a acordat multă atenție identificării factorilor care afectează, în mod pozitiv sau negativ, atașamentul normal "de tip sigur" în relația dintre bunici, părinți și copiii lor. Riscul este evident atunci când avem de-a face cu situații cum ar fi emigrarea, imigrarea, sărăcie din punct de vedere financiar și / sau cultural și / sau lipsa de sensibilitate emoțională. Aceste situații pot crea, într-adevăr, obstacole în calea creșterii sănătoase a tinerei generații, pentru că poate fi posibilă stabilizarea unei legături de atașament "nesigure" între copii şi cei care îi au în grijă.**

**Există mai multe date științifice care demonstrează că o legătură de atașament "nesigură", poate duce la o personalitate nesigură. Parteneriatul a studiat, de asemenea, atitudinea profesorilor, operatorilor din serviciile sociale, părinţilor, pentru a testa capacitatea sau incapacitatea lor de a furniza o legătură de "tip sigur" pentru copii. Astfel, toți partenerii au organizat focus-grupuri utilizând aceeași metodă sistematică de anchetă (conform unui protocol standard), scris de GRUF, Florența, partener coordonatorr, pentru a compara datele din diferite țări ale parteneriatului.**

**Tehnica focus-grupului este deosebit de eficientă în obținerea de informații cu privire la factorii care pot interveni și provoca un anumit fenomen. În acest fel, se elimină subiectivitatea în studiul realizat și costul excesiv pentru pregătirea și elaborarea de chestionare şi care ar trebui să fie apoi distribuite la un eșantion reprezentativ de persoane pentru a obține un sondaj de opinie real. Rezultatele obținute în urma focus-grupurilor organizate în al doilea an al proiectului TATI, au creat o primă ipoteză asupra intervenției psihoeducaţionale. Aceasta a fost apoi aplicată, în fiecare țară, prin schimbarea tehnicilor psihologice și a componenței eșantionului. Principalele directive au fost stabilite de către GRUF în colaborare cu Serviciul Public de Florența ASL - Azienda Sanitaria Locale - Departamentul de Sănătate Mintală.**

**În timpul aplicațiilor la diferite situaţii reale / realităţi psihoeducaționale, "emigrare / imigrare", întâlnite în diferite țări ale parteneriatului, am folosit un dialog continuu între coordonatorul de proiect şi parteneri. După aceste aplicații, protocolul inițial al intervențiilor psihoeducaţonale a fost ajustat și perfecționat de către parteneri, menținând în același timp scopul final, respectiv urmărind atașamentul care oferă siguranţă, "de tip sigur", la copii. Rezultatele acestui lucru sunt documentate în cartea BUNE PRACTICI T.A.T.I., scrisă de către toți partenerii sub coordonarea Gruf. Obiectivul principal al cărții a fost acela de a rezolva problema lipsei de claritate cu privire la sensul psihoeducației și să ofere adulţilor un demers psihoeducaţional pentru îngrijirea copiilor în condiţii de siguranţă, "de tip sigur", pentru creşterea sănătoasă a copiilor, mai ales în contextul a dificultăților reale cu care se confruntă părinții și bunicii.**